kardosdrur/scandi-wiki huggingface dataset:
Jean Hersholt Humanitær-Oscar

Jean Hersholt Humanitær-Oscar eller Jean Hersholt Humanitarian Award er en special oscar, som uddeles til folk i filmbranchen, som har gjort en bemærkelsesværdig indsats indenfor humanitært arbejde. Prisen blev oprettet i 1957, hvor den siden er blevet uddelt jævnligt. Det er guvernørerne af AMPAS, som beslutter hvilken person, som skal modtage prisen ved Governors Awards.

Historie 
Prisen er opkaldt efter den dansk-amerikanske skuespiller Jean Hersholt, som modtog to æresoscars for sit humanitære arbejde henholdsvis i 1940 og 1950.

Modtagere af prisen 

 29. Y. Frank Freeman
 30. Samuel Goldwyn
 32. Bob Hope
 33. Sol Lesser
 34. George Seaton
 35. Steve Broidy
 38. Edmond L. DePatie
 39. George Bagnall
 40. Gregory Peck
 41. Martha Raye
 42. George Jessel
 43. Frank Sinatra
 45. Rosalind Russell
 46. Lew Wasserman
 47. Arthur B. Krim
 48. Jules C. Stein
 50. Charlton Heston
 51. Leo Jaffe
 52. Robert Benjamin †
 54. Danny Kaye
 55. Walter Mirisch
 56. M. J. Frankovich
 57. David L. Wolper
 58. Charles "Buddy" Rogers
 62. Howard W. Koch
 65. Audrey Hepburn †
 65. Elizabeth Taylor
 66. Paul Newman
 67. Quincy Jones
 74. Arthur Hiller
 77. Roger Mayer
 79. Sherry Lansing
 81. Jerry Lewis
 84. Oprah Winfrey
 85. Jeffrey Katzenberg
 86. Angelina Jolie
 87. Harry Belafonte
 88. Debbie Reynolds
 89. Geena Davis
† — posthume modtagere

Oscar
Hudson-strædet

Hudson-strædet (engelsk: Hudson Strait) er et stræde i Canada som strækker sig i øst-vestlig retning mellem Hudsonbugten og Labradorhavet i tilknytning til Atlanterhavet. Det adskiller Baffin ø i nord fra Ungava-halvøen i Quebec og Labrador i syd. Hudson-strædet er omkring 640 km langt og 100 km bredt.

Hudson-strædet er omkring 500 meter dybt. Strædet har navn efter Henry Hudson.

Eksterne henvisninger 
 Parks Canada - en artikel om Hudsonsundet  

Farvande i Canada
Thomas Button

Sir Thomas Button (død april 1634) var en walisisk officer i Royal Navy og opdager, som i 1612–1613 ledede en ekspedition, som uden held forsøgte at finde spor efter Henry Hudson og sejle gennem Nordvestpassagen.

Liv og virke
Thomas Button sejlede fra England i begyndelsen af maj 1612 med de to skibe "Resolution" og "Discovery", og nåede mundingen af en flod. Han kaldte floden Nelson River efter en af mandskabet, som var omkommet undervejs. Ekspeditionen overvintrede på det stedet, som i dag er kendt som Port Nelson, og året efter satte de kursen mod nord for at søge efter Nordvestpassagen. De mistede skibet "Resolution" i isen og fortsatte mod 65° nord. Han opdagede og navngav øen Mansel ogvendte tilbage til England i september 1613. Han blev krediteret for opdagelsen, og for at have sikret vestkysten britisk herredømme over Hudsonbugten, som han kaldte New Wales. Regionen fik igen besøg 12 år senere, i 1631 af kaptajnerne Thomas James og Luke Foxe.  Da kaptajn Foxe opdagede et kors, som var rejst af Button i Port Nelson, gav han stedet og kysten på nordsiden af Nelson River navnet New North Wales og alt land på sydsiden for New South Wales.

Button blev slået til ridder af Jakob I og kunne der efter bruge titlen Sir foran navnet. Han fortsatte sin succesrige karriere på havet og blev udnævnt til Admiral of the King's Ships on the coast of Ireland, som han var resten af karrieren.  Trods sin position i Royal Navy, var han længe i konflikt med det engelske adimiralitet, hvilket var nær ved at føre til en resolution, til hans fordel, lige før han døde.

Button og hans mænd var det første kendte europæere, som har været i det område, som i dag er kendt som Manitoba. Hans opdagelse fik andre til at følge efter ved at bruge landmærker, hans historier og hans detaljerede nedtegnelser. De første kort over områder nær Hudsonbugten er lavet etter hans, og forgængeren Henry Hudsons opdagelser. De var de første europæere i dette område af Nordamerika. Han var en af de allerførste europæere til at udforske Nordamerika i mange af de områder, som i dag er en del af Canada. Nelson River fik navn efter ham. 

Historien om Thomas Button er ikke så kendt, og han har fået liden anerkendelse for sitt arbejde. Det meste af Hudson's Bay Companys historie er heller ikke så godt kendt til trods for, at righoldigt arkivmateriale er tilgængelig i Manitoba i Canada. Det største landekøb i den canadiske histories skyldes Hudson's Bay Companys virksomhed. Selskabet kan i stor grad have haft ansvaret for de første opdagere og korttegnere i området.

Noter

Eksterne henvisninger
 Biografi hos Dictionary of Canadian Biography Online
 Manitoba Historical Societys biografi om Button

Canadas historie
Opdagelsesrejsende fra Storbritannien
Adelsmænd fra Storbritannien
Admiraler fra Storbritannien
Thomas James

Kaptajn Thomas James (1593-1635) var en walisisk skibskaptajn, bemærkelsesværdig som en navigator og opdagelsesrejsende, der satte op for at opdage Nordvestpassagen, den håbede havrute norden om Nordamerika til Asien.

James forlod Bristol i maj 1631 på "Henrietta Maria", var en måned om at passere Hudson-strædet, blev blokeret af is fra at gå nordpå, gik mod vest og mødte Luke Foxe den 29. juli, nåede land nær Churchill i Manitoba den 11. august, gik mod sydøst til indsejlingen til James Bay ved Cape Henrietta Maria, gik ned langs vestkysten af James Bay og valgte i oktober Charlton Island som en overvintringspost. Den 29. november blev skibet forsætligt sænket for ikke at blive fejet væk eller knust af is. Skibet blev sat flot igen i juni. Han afsejlede den 1. juli 1632, tog 3 uger om at gennemsejle James Bay, arbejdede sig nordpå gennem is, nåede Hudson-strædet, gik nordpå til Foxe Channel kun til 65° 30', vendte tilbage og nåede Bristol den 22. oktober i et fartøj, der næppe var sødygtigt. 

Han kaldte den sydlige kyst af Hudson Bay den "New Princidence of South Wales", efter hans hjemland. James 'forrygende oplevelser under sin rejse, hvor han gentagne gange kom tæt på døden i ishavet i det arktiske hav, fortælles i sin offentliggjorte beretning om rejsen, The Strange and Dangerous Voyage of Captaine Thomas James, udgivet i 1633.

Nogle kritikere har udtalt, at Samuel Taylor Coleridges arbejde The Rime of the Ancient Mariner blev inspireret af James' erfaring i Arktis.

Noter

Litteratur

Eksterne henvisninger 
 Internet Archive .pdf of The Strange and Dangerous Voyage of Captaine Thomas James, First Edition
 Google Books scan of The Strange and Dangerous Voyage of Captain Thomas James, in "The Voyages of Captain Luke Foxe and Captain Thomas James"

Opdagelsesrejsende fra Storbritannien
Oscar for bedste korte dokumentar

Oscar for bedste korte dokumentar eller Academy Award for Best Documentary (Short Subject) er en filmpris, som uddeles årligt ved Oscaruddelingen afholdt af AMPAS. Prisen er blevet uddelt siden 1941 og adskiller sig fra bedste dokumentar ved at filmene behandler sine emner med en længde på under 40 min.

Vindere og nominerede

1940'erne

1950'erne

1960'erne

1970'erne

1980'erne

1990'erne

2000'erne

2010'erne

Referencer og noter 

Korte dokumentar
Halle-Ingooigem

Halle-Ingooigem er et belgisk endagsløb i landevejscykling som arrangeres hvert år i juni. Løbet er blevet arrangeret siden 1945. Løbet er af UCI klassificeret med 1.1 og er en del af UCI Europe Tour.

Vindere

Eksterne henvisninger
 

 
Etableret i 1945
Antoinette af Anhalt

Prinsesse Antoinette af Anhalt (3. marts 1885–3. april 1963) var en tysk prinsesse af Anhalt, der var prinsesse af Schaumburg-Lippe som ægtefælle til den bøhmiske godsejer Prins Frederik af Schaumburg-Lippe. Hun tilhørte Huset Askanien og var datter af Arveprins Leopold af Anhalt.

Biografi

Tidlige liv 

Prinsesse Antoinette blev født den 3. marts 1885 på Georgium Slot nær Dessau i Anhalt som det eneste barn af Arveprins Leopold af Anhalt i hans ægteskab med prinsesse Elisabeth af Hessen-Kassel. Hendes farfar var den regerende hertug Frederik 1. af det lille hertugdømme Anhalt i det centrale Tyskland.

Mindre end et år efter sin datters fødsel døde Arveprins Leopold uventet i Cannes i Frankrig den 2. februar 1886. Da han ikke havde nogen sønner, blev han efterfulgt som arveprins af sin lillebror Frederik, den senere Hertug Frederik 2. af Anhalt.

Prinsesses Elisabeth giftede sig aldrig igen og overlevede sin mand med knap 70 år. Hun døde i Dessau, på det tidspunkt i det daværende DDR, den 7. januar 1955.

Ægteskab og børn 

Prinsesse Antoinette giftede sig den 26. maj 1909 i Dessau med prins Frederik af Schaumburg-Lippe (1868–1945). Han var søn af prins Wilhelm af Schaumburg-Lippe og tilhørte en sidelinje til fyrstehuset Schaumburg-Lippe, der boede på slottet Náchod i Bøhmen. Han havde tidligere været gift med den danske Prinsesse Louise og dermed været svigersøn til Kong Frederik 8. af Danmark. I ægteskabet blev der født to sønner:

Parret fik to sønner:
 prins Leopold Friedrich Alexander Wilhelm Eduard af Schaumburg-Lippe (21. februar 1910 - 25. januar 2006)
 prins Wilhelm Friedrich Karl Adolf Leopold Hilderich af Schaumburg-Lippe (24. august 1912 - 4. marts 1938)

Senere liv 
Prins Frederik døde i 1945. Prinsesse Antoinette overlevede sin mand med 17 år og døde som 78-årig den 3. april 1963 i Dessau i det daværende DDR. Hun blev begravet på kirkegården Ziebigk ved siden af sin mor.

Prinsesser
Huset Askanien
Huset Schaumburg-Lippe-Náchod
Personer fra Dessau
Tyskere i 1900-tallet
Genarp

Genarp (gl. dansk. Gennerup) er en landsby og tidligere stationsby i Skåne i det sydlige Sverige.

Genarp ligger omtrent 20 km sydøst for Lund. Den har siden 1974 været en del af Lunds kommun. Byen har  indbyggere. I byen ligger Genarp Kirke.

Historie 

Genarp omtales første gang i 1313, dengang under navnet Genathorp. Den oprindelige landsby lå ifølge arkæologiske undersøgelser lige øst for middelalderkirken. Kirken er den eneste bevarede bygning fra gammel tid i Genarp. Den blev bygget i 1593 af Hack Holgersen Ulfstand.

Genarp var endestation for Malmö–Genarps Järnväg, som åbnedes 1894 og nedlagdes i 1948.

I landsbyen er der to små supermarkeder, to pizzeriaer og to skoler; Häckebergaskolan og Genarps skole. Kendte virksomheder i Genarp er Genarps lådfabrik, der fremstiller bl.a. paller i træ; Ottosons färg, der laver forskellige farver; og Erikshjälpen; en hjælpeorganisation med en stor forretning i netop Genarp.

Omkring landsbyen er der store skove med et rigt dyreliv og også nogle slotte. Det kendteste er Häckeberga slot.

Referencer

Eksterne henvisninger 

Byer i Lunds kommun
FC Nordsjælland sæson 2017-18

FC Nordsjælland sæson 2017-18 er FC Nordsjællands 16. sæson i den bedste danske fodboldrække, den 16. i træk i Superligaen, og den 21. som fodboldklub. Udover Superligaen, deltog klubben i DBU Pokalen. Det er den anden sæson med cheftræner Kasper Hjulmand.

Klub

Førsteholdets trænerstab

Klubadministration

Spillere

Førstehold

Ind

Ud

Turneringer

Superligaen

Grundspil

Resultatoverblik

Resultater efter hver runder

Kampe 
FC Nordsjællands kampe i sæsonen 2017-18.

DBU Pokalen

Træningskampe

Statistik

Topscorer

Assist

Kort

Referencer 

FC Nordsjælland sæsoner
Danske fodboldklubbers sæson 2017-18
Ferdinandshof

Ferdinandshof er en by og kommune i det nordøstlige Tyskland, beliggende i Amt Torgelow-Ferdinandshof i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Ferdinandshof er beliggende mellem Ueckermünder Heide og moseområdet Friedländer Große Wiese i et meget fladt område. Flere afvandingskanaler fra de tidligere moseområder løber, ved Ferdinandshof, ud i den opgravede flod Zarow, som fører vandet til Stettiner Haff. Ferdinandshof ligger i Vorpommern ved grænsen til det østligste punkt i det historiske Mecklenburg.

I kommunen ligger ud over Ferdinandshof, landsbyerne Aschersleben, Blumenthal, Louisenhof og Sprengersfelde.

Bundesstraße B 109 (Berlin–Greifswald) går igennem kommunen, ligesom jernbanen Berlin–Angermünde-Stralsund passerer området.

Eksterne kilder og henvisninger 

 Kommunens websted 
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Torgelow-Ferdinandshof
Byer i Kreis Vorpommern-Greifswald
Northern Isles

Northern Isles (Skotsk Northern Isles; Skotsk gælisk Na h-Eileanan a Tuath; norrønt Norðreyjar) er en øgruppe, der består af en kæde af øer ud for Skotlands nordkyst. Klimaet er koldt og tempereret og bliver meget påvirket af de omkringeliggende have. De to primære øgrupper er Shetlandsøerne og Orkneyøerne: Der er i alt 26 beboede øer, hvor landskabet er frodigt nok til landbrug på Orkneyøerne, hvilket står i kontrast til Shetlandsøerne mod nord, hvor økonomien er mere afhængig af fiskeri og olie i de omkringliggende have. Begge har en veludviklet industri inden for alternativ energi. De har også en fælles piktisk og nordisk historie. Begge øgrupper blev absorberet ind i Kongeriget Skotland i 1400, og forblev en del af landet efter dannelsen Kongeriget Storbritannien i 1707, og det senere Storbritannien efter 1801. Øerne spillede en vigtig rolle under første og anden verdenskrig i 1900-tallet.

Turisme er en vigtig del af økonomien for begge øgrupper der hver har deres forhistoriske ruiner, der er en vigtig del af deres attraktioner. Der er regelmæssig forbindelser med både færge og fly til Skotland. Den skandinaviske indflydelse er stadig stor, særligt i lokal folklore og begge har en stærk dialekt, der er påvirket af særligt norsk. Stednavne på øerne er domineret af den nordiske arv, selvom visse fastholder visse præ-keltiske elementer.

De Britiske Øer
Øer i Skotland
Elisabeth af Anhalt

Elisabeth af Anhalt (7. september 1857–20. juli 1933) var en tysk prinsesse af Anhalt, der var storhertuginde af Mecklenburg-Strelitz fra 1904 til 1914 som ægtefælle til storhertug Adolf Frederik 5. af Mecklenburg-Strelitz. Hun tilhørte Huset Askanien og var datter af hertug Frederik 1. af Anhalt.

Biografi

Tidlige liv 
Prinsesse Elisabeth blev født den 7. september 1857 i Wörlitz i Anhalt som det tredje barn og ældste datter af Arveprins Frederik af Anhalt-Dessau-Köthen i hans ægteskab med Prinsesse Antoinette af Sachsen-Altenburg. Hendes far var den ældste søn af Hertug Leopold 4. af Anhalt-Dessau-Köthen, der herskede over det lille hertugdømme Anhalt-Dessau-Köthen i det centrale Tyskland. 

I 1863 blev hendes farfar, Hertug Leopold, den første hertug af det forenede hertugdømme Anhalt, da linjen Anhalt-Bernburg uddøde ved hertug Alexander Karl af Anhalt-Bernburg død. Ved farfaderens død i 1871 besteg Elisabeths far tronen som Hertug Frederik 1.

Ægteskab 

Prinsesse Elisabeth giftede sig den 17. april 1877 i Dessau med Arvestorhertug Adolf Frederik af Mecklenburg-Strelitz (1848–1914), eneste overlevende søn af Storhertug Frederik Vilhelm 2. af Mecklenburg-Strelitz og den britiske prinsesse Augusta af Cambridge. I ægteskabet blev der født fire børn.

Senere liv 
I 1904 døde hendes svigerfar, Storhertug Frederik Vilhelm 2. Hendes mand blev dermed storhertug af Mecklenburg-Strelitz som Adolf Frederik 5., og Elisabeth blev storhertuginde. Ved siden af sine selskabelige forpligtelser engagerede hun sig i flere velgørende formål, særligt skolevæsenet og sygeplejen.

Storhertug Adolf Frederik døde efter en regeringstid på 10 år i 1914, og Elisabeth blev enke. Ved Novemberrevolutionen i 1918 blev monarkierne afskaffet i Tyskland umiddelbart før afslutningen af 1. verdenskrig. Elisabeth overlevede sin mand med 19 år og døde 75 år gammel den 20. juli 1933 i Neustrelitz i Mecklenburg. Hun blev begravet i Mirow Slotskirke i Mecklenburg.

Børn 
 Marie (1878–1948) 
 ∞ 1899–1908 Grev Georg Jametel (1859–1944)
 ∞ 1914 Prins Julius Ernst til Lippe(-Biesterfeld) (1873–1952)
 Jutta (1880–1946) – efter sit ægteskab tog hun navnet Militza
 ∞ 1899 Kronprins Danilo af Montenegro (1871–1939)
 Adolf Frederik (1882–1918) – sidste storhertug af Mecklenburg-Strelitz 1914–1918
 Karl Borwin (1888–1908)

Eksterne henvisninger 

Storhertuginder
Huset Askanien
Personer fra Dessau
Tyskere i 1800-tallet
Hammer a. d. Uecker

Hammer an der Uecker er en by og kommune i det nordøstlige Tyskland, beliggende i Amt Torgelow-Ferdinandshof i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Kommunen med landsbyerne Hammer og Liepe er beliggende på vestbredden af floden Uecker midt på Ueckermünder Heide. Området omkring Hammer er fladt og skovrigt. Øst for vejen mellem Hammer og Liepe, ligger en del af det militære øvelsesområde Stallberg - Drögeheide - Spechtberg - Karpin.

Fra Bundesstraße B 109 (Berlin–Greifswald), der passerer lige vest for kommunen, når man af den udbyggede Landesstraße 32 til Hammer an der Uecker, der videre mod nord har forbindelse til Torgelow og Ueckermünde. Lige vest for kommunegrænsen ligger jernbanestationen Bahnhof Jatznick ved hovedlinjen Berlin–Stralsund.

Eksterne kilder og henvisninger 

 Kommunens side på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Torgelow-Ferdinandshof
Byer i Kreis Vorpommern-Greifswald
Biskra (provins)

Provinsen Biskra (, berbisk: ) er en af Algeriets 48 provinser. Administrationscenteret er byen Biskra.

Provinser i Algeriet
Oscar for bedste danseinstruktion

Oscar for bedste danseinstruktion eller Academy Award for Best Dance Direction var en filmpris, som blev uddelt ved Oscaruddelingen fra 1935 til 1937.

Vindere og nomineringer 
 1935: Dave Gould – Broadway Melody of 1936 ("I've Got a Feeling You're Fooling") og Folies Bergère de Paris ("Straw Hat")
 Busby Berkeley - Gold Diggers of 1935 ("Lullaby of Broadway") og ("The Words Are in My Heart")
 Bobby Connolly – Broadway Hostess ("Playboy from Paree") og Go into Your Dance ("Latin from Manhattan")
 Sammy Lee – King of Burlesque ("Lovely Lady") og ("Too Good to Be True")
 Hermes Pan – Top Hat ("Piccolino" og "Top Hat")
 LeRoy Prinz – All the King's Horses ("Viennese Waltz") og The Big Broadcast of 1936 ("Elephant - It's the Animal in Me")
 Benjamin Zemach – She ("Hall of Kings")
 1936: Seymour Felix – Revykongen Ziegfeld ("A Pretty Girl Is Like a Melody")
 Busby Berkeley – Gold Diggers of 1937 ("Love and War")
 Bobby Connolly – Cain and Mabel ("1000 Love Songs")
 Dave Gould – Born to Dance ("Swingin' the Jinx Away")
 Jack Haskell – One in a Million ("Skating Ensemble")
 Hermes Pan – Swing Time ("Bojangles of Harlem")
 Russell Lewis – Dancing Pirate ("The Finale")
 1937: Hermes Pan – En jomfru i fare ("Fun House")
 Busby Berkeley – Varsity Show ("The Finale")
 Bobby Connolly – Ready, Willing, and Able ("Too Marvelous for Words")
 Dave Gould – A Day at the Races ("All God's Children Got Rhythm")
 Sammy Lee – Ali Baba Goes to Town ("Swing Is Here to Stay")
 Harry Losee – Thin Ice ("Prince Igor Suite")
 LeRoy Prinz – Waikiki Wedding ("Luau")

Danseinstruktion
Oscar for bedste assisterende instruktør

Oscar for bedste assisterende instruktør eller Academy Award for Best Assistant Director var en filmpris, som blev uddelt ved Oscaruddeligen fra 1933 til 1937. For året 1933 havde man flere vindere og nominerede og man modtog ikke en Oscar-statuette for en specifik film. Det var først fra 1935 og frem til 1937 at man havde en vinder for arbejdet for en film.

Vindere og nomineringer 
 1933 – vindere:
 Dutch "Tomas" Deckaj (Paramount)
 Scott Beal (Universal)
 Charles Dorian (M-G-M)
 Fred Fox (United Artists)
 Gordon Hollingshead (Warner Bros.)
 Dewey Starkey (RKO Radio)
 William Tummel (Fox)

 1933 – yderligere nominerede:
 Al Alleborn (Warner Bros.)
 Sid Brod (Paramount)
 Orville O. Dull (M-G-M)
 Percy Ikerd (Fox)
 Arthur Jacobson (Paramount)
 Edward Killy (RKO Radio)
 Joseph A. McDonough (Universal)
 William J. Reiter (Universal)
 Frank Shaw (Warner Bros.)
 Ben Silvey (UA)
 John Waters (M-G-M)

 1934: John Waters – Viva Villa
 Scott Beal – Imitation of Life
 Cullen Tate – Cleopatra

 1935: Clem Beauchamp og Paul Wing – The Lives of a Bengal Lancer
 Joseph Newman – David Copperfield
 Eric Stacey – Les Misérables
 Sherry Shourds – A Midsummer Night's Dream

 1936: Jack Sullivan – The Charge of the Light Brigade
 Clem Beauchamp – The Last of the Mohicans
 William Cannon – Anthony Adverse
 Joseph Newman – San Francisco
 Eric G. Stacey – The Garden of Allah

 1937: Robert Webb – In Old Chicago
 C. C. Coleman, Jr. – Lost Horizon
 Russ Saunders – Emile Zola's liv
 Eric Stacey – A Star Is Born
 Hal Walker – Souls at Sea

Assisterende instruktør
Frederiksbroen (ved Immervad)

Frederiksbroen eller Frederiks Bro i Aarhus ligger ved Immervad. Det var den første bro, der blev bygget over Aarhus Å.

Hvornår Frederiks Bro blev bygget er uklart, men da Brobjerg blev bebygget på sydsiden af åen i 1400-tallet eksisterede broen, og måske også længe før det. 

Tidligere er broen blevet kaldt Brobjerg Bro og fra 1600-tallet til 1824 Basballebroen, opkaldt efter den fremtrædende borgerfamilie Basballe, som havde en gård ved Immervad. 

I 1824 blev gaden op ad Brobjerg døbt Frederiksgade opkaldt efter Frederiks VI, som besøgte Aarhus. Ved samme lejlighed fik Fredriks Bro sit navn.

I dag kendes Frederiksbroen som broen på Frederiks Allé, der strækker sig over banelegemerne.

Kilder og eksterne henvisninger 
 Århus Registrering af bevaringsværdige bygninger og miljøer i den indre by, magistratens 2. afdeling, stadsarkitektens kontor, 1984
 Bernhardt Jensen, Fra Åhavnen til Fiskerhuset, Aarhus Havn, 1978
 Århus Å og dens broer 

Aarhus
Broer i Danmark
Borgporten

Borgporten i Aarhus var måske blandt de ældste byporte, og måske med tilknytning til det gamle voldanlæg. Fæstningsporten kan spores tilbage til 1300-årene. Bygningen havde fire trappegavle og henover midten rejste der sig et højere tårn, hvori var anbragt en vagtklokke. I kælderen var der indrettet en arrest for kriminelle, der var fradømt livet. Galgen stod ikke langt derfra på Store Torv. Udviklingen medførte en øget trafik gennem porten mellem Vestergade-kvarteret og centrum ved Domkirken. Borgporten gav besvær for trafikken, hvorfor den blev nedrevet i 1683. Vagtklokken blev da flyttet til Domkirken.

Indkøbscenter 

På nordsiden af gaden Borgporten lå en større købmandsgård som på 1800-tallet tilhørte Marcus Galthen Bech og kom til at lyde hans navn. Marcus Bechs gård blev købt og nedtaget i 1915 af hotelejer og restauratør F.E. Gaarde. Efterfølgende blev den gamle købmandsgård genopført i Købstadmuseet Den Gamle By. Et nyt bygningskompleks, hvor facaden blev trukket ca. 4 meter tilbage, blev opført 1915-16 efter tegninger af arkitekt Christian Frühstück Nielsen. Ejendommen danner en karré med en 7 meter bred arkade mellem de langsgående bygninger, der ligger som en randbebyggelse til henholdsvis Volden og Badstuegade. Inspirationen til arkadebygningen synes at være hentet fra Paris eller London. Oprindeligt var der 16 butikker omkring arkaden og 30 lejligheder i etagerne ovenover. Det var byens første overdækkede butiksgade eller indkøbscenter.

Ejendommens officielle adresse er Store Torv 18, men lejlighedsvis ser man Borgporten 18 anvendt.

Aarhus
Byporte i Danmark
Šiprage

Šiprage () er en by i Kotor Varoš i Bosnien-Hercegovina. Šiprage ligger ved floden Vrbanja, kun 31 km fra Kotor Varoš og 60 km fra Banja Luka, hovedstaden i Republika Srpska. Tal fra folketællingen i 2013 viste at Šiprage havde en befolkning på .

Historie 

Den første bosættelse i dalen ved Vrbanja var i den neolittiske periode. Området blev herefter beboet af illyrerne.

Krigen i Bosnien 
Under krigen i Bosnien-Hercegovina (1992–1995) fordrev hæren fra Republika Srpska samt politi og paramilitære styrker den bosniske befolkning fra området.

Demografi

Noter 

Byer i Bosnien-Hercegovina
Memory Alpha

Memory Alpha er en wiki, der handler om tv-serien Star Trek.

Memory Alpha blev i november 2003, oprettet af Nederlænderen Harry Doddema og den amerikanske Dan Carlson.

Der findes en Engelsk version af wiki, og der er også Kinesiske, tyske, Esperanto, franske, nederlandske, polske, portugisiske, russiske, serbiske, spanske, tjekkiske og svenske versioner.

Den 21. juni 2017, havde den engelske encyklopædi 42.734 artikler. Den svenske Memory Alpha havde 1378 artikler.

Navnet Memory Alpha kommer fra den oprindelige Star Trek-episoden "Lights of Zetar" og var navnet på det bibliotek af United Federation of Planets.

Eksterne link

Kilder 
 

Onlineencyklopædier
Star Trek
Wikier